hu hu hu en hu hu en hu en hu is en hu es en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu
Nekünk az Ősz... - Studio F360 Blog
Az ősz számukra a lelassulás, befelé fordulás időszaka is. Nem hiába mondják a bölcs öregek, hogy meg kell tanulni a természet ritmusával együtt élni. Míg a nyár a földi örömök, pihenés, társasági élet és a kifele fordulás jegyében telik, az ősz az elcsendesedést hozza magával.
Ezek mind nagyon divatos kifejezések manapság, de mi is van mögötte?
Damoklész kardjaként lebeg fejünk felett a sok teendő, a munkahelyi stressz, nem utolsó sorban saját magunkkal szembeni elvárásaink. Az állandó produktivitás kényszerének érzése, a lelkiismeret furdalás, ha egy pillanatra is kikapcsolunk nagyon káros egészségünk szempontjából, és nem csak mentális egyensúlyunkra nézve!
Ha te is csak ábrándozol, egy nyugodt napról, egy bögre forró teával a kezedben ücsörögsz egy meleg puha pokrócba bugyolálva, nézve az ősz csodaszép színeit, hallgatva természet hangjait…de ez a nap eddig még sose jött el, akkor most Hozzád szólunk!
A “Majd egyszer, ha lesz rá időm”… “Majd, ha ezt vagy azt már megcsináltam”… kezdetű mondatok valahogy mindig a jövőben maradnak.
Az a tapasztalat, hogy ha Te nem teremted meg magadnak az időt és alkalmat, hogy magadról és saját szükségleteidről gondoskodj, akkor senki más sem fogja! A folyamat valóban nem egyszerű, ezért azt tanácsoljuk, hogy kezdd kicsiben. Apró lépésekkel a nagy cél felé.
Na de mégis hogyan?
Este egy pohár bor a teraszon munka után, amikor nem figyelsz a telefonodra.
Hétvégén egy séta a természetben, amikor Te leszel saját magad társasága!
Reggelente 10 perc egyedül egy bögre kávé társaságában, mielőtt felkelne a család.
Lefekvés előtt 5 perc csendben ülés az ágyban, hogy végiggondold a napod.
Száz meg száz ilyen apró lopott pillanat tehető szokássá hétköznapjainkban, csak rajtad áll melyiket próbálod ki!
Különböző módokon támogathatod ezt a fejlődést, például a rendszeres testmozgás, mint a jógával, mely nem csak a fizikai aktivitásról szól. Mozgás közben a légzésedre figyelsz, és a komplex mozdulatok kivitelezése közben testedre koncentrálsz, ami elűzi fejedből a teendő listáidon való állandó kattogást, ami éjszaka sem hagy nyugodni. Az Alexander technika szintén a belső fókuszt erősíti és egy tudatosabb élet felé kalauzol bennünket!
Az aromaterápia szintén egy másik metódus, ami a csodás illóolajok különféle használatán keresztül segít állandóan tettre kész belső énednek, lelkednek megnyugodni. Tenyeredbe cseppentve inhalálva, egy testre szabott olajkeverék erőt adhat napközben belső nyugalmad megőrzéséhez. Használhatod őket “földelésként”, a stressz ellen, amire mindenkinek szüksége van. Bőrödbe dörzsölve, párologtatva, vagy akár ételekbe csempészve (természetesen körültekintő módon, ennek szabályait betartva) élvezheted a csodaszereket, melyet szintén a természetnek köszönhetünk.
Nem kell állandóan valamit “tenni”, itt az idő, hogy másra kerüljön a fókusz! Ha ősz, akkor nekünk öngondoskodás!
Kategória: Alexander technika Aromaterápia Életmód Jóga
Előző bejegyzés Illóolajok a szaunában
Következő bejegyzés Böjtölés – tavaszi tisztulás
H - V: 7:00-21:00 Bp 1145 Mexikói út 32/b 8750 305 0363+
2020 © FitFoodFizio 360
A BVSC-Zugló Műugró Szakosztály hivatalos partnere.
Üdvözöljük oldalunkon. Szeretnénk felhívni a figyelmét, hogy a teljesebb szolgáltatás érdekében sütiket használunk. Erről bővebben olvashat az adatkezelési tájekoztatónkban.